Drevená sakrálna architektúra na Slovensku

náhľad|Mapa chrámov na Slovensku
[náhľad|[Kostol svätého Františka z Assisi (Hervartov)|Drevený kostol v  Hervartove zapísaný v Zozname svetového kultúrneho dedičstva UNESCO]]
[náhľad|[Chrám svätého Mikuláša (Bodružal)|Drevený chrám v Bodružale zapísaný v Zozname svetového kultúrneho dedičstva UNESCO ]]
[náhľad|Drevený [Kostol Všetkých svätých (Tvrdošín)|Kostol Všetkých svätých v Tvrdošíne zapísaný v Zozname svetového kultúrneho dedičstva UNESCO ]]
[náhľad|[Chrám svätého Michala archanjela (Ladomirová)|Drevený chrám a zvonica v Ladomirovej zapísaný v Zozname svetového kultúrneho dedičstva UNESCO.]]
[náhľad|[Chrám Prenesenia ostatkov svätého Mikuláša|Drevený chrám v Ruskej Bystrej zapísaný v Zozname svetového kultúrneho dedičstva UNESCO.]]
[náhľad|[Chrám svätého Mikuláša (Bodružal)|Drevený chrám v Bodružale zapísaný v Zozname svetového kultúrneho dedičstva UNESCO.]]
[náhľad|[Nová Polianka (okres Svidník)|Nová Polianka skanzen Svidník]]
[náhľad|[Tatranská Javorina]]
[náhľad|[Príkra, chrám sv. Michala archanjela z roku 1777]]

**Drevená sakrálna architektúra** je skvostom slovenskej ľudovej kresťanskej architektúry. Nachádza sa prevažne na severovýchode Slovenska a väčšina pochádza zo 17. a 18. storočia. Zvláštnosťou je, že objekty sú postavené výlučne z dreva a pri ich stavbe nemohol byť použitý ani jeden klinec. Vyznačujú sa originalitou a jedinečným technicko-umeleckým riešením. Na Slovensku sa zachovalo 59 drevených sakrálnych stavieb – 42 cerkví (38 gréckokatolíckych a 4 pravoslávne), 11 rímskokatolíckych kostolov a 6 evanjelických artikulárnych chrámov.

## Architektúra
Základná konštrukcia je zrubová. Okrem pravouhlých konštrukcií je možné nájsť tiež polygonálne konštrukčné tvary. Mnohé z nich sú trojdielne, čo symbolizuje Svätú trojicu. Tento symbol býva zvýraznený tiež trojicou smerom na západ sa zvyšujúcich veží. Šindľová strecha nesie tiež znaky ľudovej architektúry v podobe tesársko-rezbárskych geometrických ornamentov. Spôsobom ukladania šindľov, šalovacích dosák a líšt bývajú tiež uplatnené rozličné vzory. V dekoračných prvkoch sa používali aj kovové predmety. Pozornosť si zaslúžia železné kríže.

Základnou súčasťou drevených cerkví je ikonostas (z gréčtiny *eikon* = obraz a *stasis* = stavba), čo je vlastne drevená stena s obrazmi oddeľujúca oltár od ostatnej časti chrámu. Ikony sú umiestnené v presnom poradí, ich počet a kompozícia je vopred daná. Z umeleckého hľadiska spája ikonostas v sebe architektúru, maľbu a dekoratívnu drevorezbu. Interiér býva často zdobený nástennými a nástropnými maľbami. Námety malieb pochádzajú zo Starého a Nového zákona a maliari tak jednoduchými výrazovými prostriedkami oboznamovali ľud s ich obsahom.

Podľa historických prameňov bolo na Slovensku okolo 300 drevených sakrálnych stavieb, z ktorých sa nám zachovalo menej ako 70. 27 z nich bolo v roku 1968 vyhlásených za národnú kultúrnu pamiatku. Medzi najstaršie chrámy patria gotickým slohom ovplyvnené rímskokatolícke kostoly. Jedinečné sú tiež evanjelické artikulárne kazateľské chrámy s pôdorysom v tvare gréckeho kríža. Najpočetnejšiu skupinu tvoria drevené gréckokatolícke cerkvi, a to najmä z oblastí obývaných rusínskym etnikom. Vo väčšine chrámov sa pravidelne konajú bohoslužby.

## [[Svetové dedičstvo UNESCO|Zoznam svetového kultúrneho dedičstva UNESCO]]

Výbor Organizácie OSN pre výchovu, vedu a kultúru (UNESCO) na zasadnutí 8. júla 2008 v kanadskom Quebecu rozhodol o zaradení niektorých slovenských drevených chrámov do zoznamu Svetového kultúrneho a prírodného dedičstva. 

Ide o rímskokatolícke kostoly v Hervartove (okr. Bardejov) a Tvrdošíne, evanjelické artikulárne kostoly v Leštinách (okr. Dolný Kubín), Hronseku (okr. Banská Bystrica) a Kežmarku a gréckokatolícke chrámy v Ruskej Bystrej (okr. Sobrance), Bodružale a Ladomírovej (okr. Svidník).

## Zoznam obcí s drevenými sakrálnymi stavbami

Podľa zákona o ochrane pamiatok z 1987 roku boli dve kategórie pamiatok – kultúrne pamiatky a národné kultúrne pamiatky. V súčasnosti platný zákon č. 49/2002 Z.z. pozná už len jednu kategóriu pamiatok a to národné kultúrne pamiatky. **Hrubo** sú označené lokality – podľa bývalého zákona *národné kultúrne pamiatky* (NKP), teda tie najhodnotnejšie.

### Gréckokatolícke drevené cerkvi
* **[[Bodružal]]** – Chrám svätého biskupa Mikuláša z roku 1658 (NKP) (Zoznam UNESCO)
* **[[Brežany]]** – Chrám svätého evanjelistu Lukáša z roku 1727 (NKP)
* **[[Dobroslava (obec)|Dobroslava]]** – Chrám sv. Paraskevy z roku 1705 (NKP)
* **[[Frička]]** – Chrám svätého Michala archanjela z roku 1829 (NKP)
* Havranec – Chrám Nanebovstúpenia Pána z roku 1946
* **[[Hrabová Roztoka]]** – Chrám svätého Bazila Veľkého z 50. rokov 18.storočia  (NKP)
* **[[Hraničné]]** – Chrám Nepoškvrneného Počatia Presvätej Bohorodičky svätou Annou z roku 1785 (NKP)
* **[[Hunkovce]]** – Chrám Ochrany Presvätej Bohorodičky z roku 1799  (NKP)
* **[[Inovce]]** – Chrám sv. Michala archanjela z roku 1836 (NKP)
* Jalová – Chrám svätého veľkomučeníka Juraja z roku 1792 
* **[[Jedlinka]]** – Chrám Ochrany Presvätej Bohorodičky z roku 1763 (NKP)
* **[[Kalná Roztoka]]** – Chrám sv. Bazila Veľkého z roku 1750 (NKP)
* **[[Korejovce]]** – Chrám Ochrany Presvätej Bohorodičky z roku 1764 (NKP)
* **[[Kožany]]** – Chrám Stretnutia Pána so Simeonom z roku 1760 (NKP)
* Kožuchovce – Chrám svätého biskupa Mikuláša z roku 1741 (dnes súčasť Východoslovenského múzea v Košiciach)
* **[[Krajné Čierno]]** – Chrám sv. Bazila Veľkého z roku 1730 (NKP)

* **[[Krivé (okres Bardejov)|Krivé]]** – Chrám svätého evanjelistu Lukáša z roku 1826 (NKP)
* Kurimka – Chrám Ochrany Presvätej Bohorodičky z roku 1923
* **[[Ladomirová]]** – Chrám svätého Michala archanjela z roku 1742 (NKP) (Zoznam UNESCO)
* **[[Lukov (okres Bardejov)|Lukov-Venécia]]** – Chrám svätého Kozmu a Damiána z roku 1708 (NKP)
* Malá Poľana – Chrám svätého biskupa Mikuláša z roku 1759 (premiestnený do Jiráskovych sadov Hradec Králové)
* Matysová – Chrám svätého Michala archanjela z druhej polovice 18. storočia (dnes skanzen v Starej Ľubovni)
* Mikulášová – Chrám Ochrany Presvätej Bohorodičky roku 1730 (dnes skanzen v Bardejovských Kúpeľoch)
* **[[Miroľa]]** – Chrám Ochrany Presvätej Bohorodičky z roku 1770 (NKP)
* **[[Nižný Komárnik]]** – Chrám Ochrany Presvätej Bohorodičky z roku 1938 (NKP)
* Nová Polianka – Chrám svätej Paraskevy z roku 1763 (dnes skanzen vo Svidníku)
* Nová Sedlica – Chrám svätého Michala archanjela z roku 1745 (dnes skanzen v Humennom)
* **[[Potoky (okres Stropkov)|Potoky]]** – Chrám svätej Paraskevy z roku 1773 (NKP)
* **[[Príkra]]** – Chrám sv. Michala archanjela z roku 1777 (NKP)
* ** [[Ruská Bystrá]] ** – Chrám Prenesenia ostatkov sv. biskupa Mikuláša z roku 1730 (NKP) (Zoznam UNESCO)
* **[[Šemetkovce]]** – Chrám svätého Michala archanjela z roku 1752 (NKP)
* Šmigovec – Chrám Nanebovstúpenia Pána z roku 1755
* **[[Topoľa (okres Snina)|Topoľa]]** – Chrám svätého Michala archanjela z roku 1700 (NKP)
* **[[Tročany]]** – Chrám svätého evanjelistu Lukáša z roku 1739 (NKP)
* ** [[Uličské Krivé]] ** – Chrám svätého Michala archanjela z roku 1718 (NKP)
* Vyšná Polianka – Chrám svätej Paraskevy z roku 1919 
* Vyšný Komárnik – Chrám sv. Kozmu a Damiána z roku 1924
* Zboj – Chrám svätého biskupa Mikuláša z roku 1775 (dnes skanzen v Bardejovských Kúpeľoch)

### Rímskokatolícke drevené kostoly

* Dolný Smokovec - Kostol Najsvätejšieho Spasiteľa
* Hervartov – Kostol sv. Františka z Assisi (NKP) (Zoznam UNESCO)
* Korytnica-kúpele – Kostol sv. Ondreja Fotografia 
* Malá Franková - Kostol svätého Jozefa Fotografia
* Rudno – Kostol sv. Štefana Kráľa (dnes skanzen v Martine)
* Starý Smokovec- Kostol Nepoškvrneného počatia Panny Márie
* Tatranská Javorina - Kostol svätej Anny
* Tatranská Kotlina - Kostol nanebovzatia Panny Márie Fotografia
* Trnové pri Žiline  – kostol sv. Juraja
* Tvrdošín – Kostol Všetkých svätých (Zoznam UNESCO)
* Zábrež – Kostol sv. Alžbety (dnes skanzen v Zuberci)

### Evanjelické artikulárne drevené chrámy

* Dúžava Fotografia
* Hronsek (Zoznam UNESCO)
* Istebné Fotografia
* Kežmarok (NKP) (Zoznam UNESCO)
* Leštiny (Zoznam UNESCO)
* Paludza (dnes Svätý Kríž)

### Pravoslávne drevené cerkvi
* Hutka – Chrám Narodenia Presvätej Bohorodičky z roku 1923 Fotografia
* Medvedie – Chrám svätého veľkomučeníka Dimitrija Solúnskeho z roku 1903 Fotografia
* ** [[Ruský Potok]] ** – Chrám svätého Michala archanjela z roku 1740 (NKP)
* Varadka – Chrám Ochrany Presvätej Bohorodičky z roku 1924  Fotografia
## Zdroje
* Drevené kostolíky na Slovensku 
* Drevené chrámy na východe Slovenska

## Referencie


## Galéria

Súbor:Slovakia folk art Brezany 12.jpg|Brežany
Súbor:Dobroslava, cerkiew św. Paraskewy (HB1).jpg|Dobroslava
Súbor:DolnySmokovec10Slovakia34.JPG|Dolný Smokovec
Súbor:Hradec Králové - kostel svatého Mikuláše1.jpg|Malá Poľana Jiráskove sady Hradec Králové
Súbor:Hraničné, cerkiew Niepokalanego Poczęcia NMP (HB4).jpg|Hraničné
Súbor:Drevený kostol Hronsek.JPG|Hronsek
Súbor:Skanzén HE.jpg|Nová Sedlica skanzen Humenné
Súbor:Hunkovce, cerkiew Opieki Bogurodzicy (HB6).jpg|Hunkovce
Súbor:Hrabová Roztoka, cerkiew.jpg|Hrabová Roztoka
Súbor:Jalová, cerkiew, widok o frontu.jpg|Jalová
Súbor:Kalna Roztoka, cerkiew.jpg|Kalná Roztoka
Súbor:Kežmarok Articular church 2015 1.jpg|Kežmarok
Súbor:Korejovce, cerkiew Opieki Bogurodzicy (HB1).jpg|Korejovce
Súbor:Korytnica12Slovakia9.JPG|Korytnica-kúpele
Súbor:Krajné Čierno, cerkiew św. Bazylego Wielkiego (HB1).jpg|Krajné Čierno
Súbor:Krivé, cerkiew św. Łukasza (HB1).jpg|Krivé
Súbor:Artikularkirche Lestiny.jpg|Leštiny
Súbor:Lukov, cerkiew Świętych Kosmy i Damiana (HB1).jpg|Lukov
Súbor:Múzeum slovenskej dediny 13 - church.JPG|Rudno skanzen Martin
Súbor:Miroľa, cerkiew Opieki Bogurodzicy (HB1).jpg|Miroľa
Súbor:Nižný Komárnik, cerkiew Opieki Bogurodzicy (HB1).jpg|Nižný Komárnik
Súbor:Potoky, cerkiew św. Paraskewy (HB4).jpg|Potoky
Súbor:Prikra, cerkiew św. Michała Archanioła (HB1).jpg|Príkra
Súbor:Ruská Bystrá, cerkiew, widok od frontu.jpg|Ruská Bystrá
Súbor:Dreveny kostolik Rusky Potok.jpg|Ruský Potok
Súbor:Matysowa, cerkiew św. Michała Archanioła (HB1).jpg|Matysová skanzen Stará Ľubovňa
Súbor:Slovakia Stary Smokovec 117.JPG|Starý Smokovec
Súbor:Sväty Kriz (31).jpg|Svätý Kríž
File:Šmigovec, cerkiew Wniebowstąpienia Pańskiego (HB6).jpg|Šmigovec
Súbor:Topola.dr.cerkva2.JPG|Topoľa
Súbor:Zilina, kostol svateho Juraja.jpg|Trnové
Súbor:Tročany, cerkiew św. Łukasza (HB6).jpg|Tročany
Súbor:Uličské Krivé, cerkiew św. Michała Archanioła (HB17).jpg|Uličské Krivé
Súbor:Múzeum oravskej dediny Zuberec - Brestová (10).jpg|Zábrež skanzen Zuberec


## Iné projekty
.

## Externé odkazy
* Drevené chrámy na východe Slovenska
* Článok o drevenej architektúre a kostolíkoch v časopise Pamiatky a múzeá 3/99 
* Zaujímavé informácie o drevených chrámoch 
* Drevené kostolíky na Slovensku
* Drevená sakrálna architektúra v Karpatoch - Drevené cerkvy Karpát
* Drevené chrámy Slovenska - Fotogaléria 

## Literatúra
* *Drevené gréckokatolícke chrámy na východnom Slovensku. Bardejov a okolie.* Prešov : PETRA n.o., 2007. 152 s. ISBN 978-80-8099-009-1
* *Drevené gréckokatolícke chrámy na východnom Slovensku. Svidník a okolie.* Prešov : PETRA n.o., 2007. 160 s. ISBN 978-80-8099-010-7
* *Drevené gréckokatolícke chrámy na východnom Slovensku. Humenné, okolie a iné.* Prešov : PETRA n. o., 2008. 144 s. ISBN 978-80-8099-032-9
* Kosť, Michal - Ivan Marko - Jaroslav Popovec: *KARPATSKÁ DREVENÁ CESTA SLOVAKIA. Úvod do karpatoturistiky 21. storočia.* Záchrana a obnova NKP - DREVENÉ CHRÁMY POD DUKLOU n. o.. 102 s. ISBN 80-968832-4-0
* Langer, Jiří – Kuča, Karol: *Dřevěné kostely a zvonice v Evropě* Vyd. 1. Praha: Paseka, 2009. ISBN 978-80-7185-982-6.

Kategória:Kostoly na Slovensku
Kategória:Pamiatky na Slovensku
Kategória:Drevená sakrálna architektúra
Kategória:Laborecká vrchovina
Kategória:Gréckokatolícka cirkev na Slovensku
Kostoly drevené
Kategória:Architektúra na Slovensku
Kategória:Kresťanská architektúra